Sentenza tal-Qorti tal-Ġustizzja (It-Tieni Awla) tal-15 ta’ Mejju 2025 (talba għal deċiżjoni preliminari tal-Helsingin hallinto-oikeus - il-Finlandja) – Metsä Fibre Oy
(Kawża C-414/23 1, Metsä Fibre)
(Rinviju għal deċiżjoni preliminari – Skema għall-iskambju ta’ kwoti ta’ emissjoni ta’ gassijiet serra – Reġistru tal-Unjoni – Regolament (UE) Nru 389/2013 – Reġistrazzjoni ta’ restituzzjoni ta’ tali kwoti f’dan ir-reġistru – Irrevokabbiltà tat-tranżazzjonijiet – Artikolu 40 – Annullament ta’ proċessi finalizzati – Artikolu 70 – Restituzzjoni skont dispożizzjoni tal-Unjoni li sussegwentement ġiet invalidata mill-Qorti tal-Ġustizzja – Impossibbiltà, għall-operatur, li jirkupra l-kwoti kkonċernati għall-perijodu inkwistjoni – Validità)
Lingwa tal-kawża: il-Finlandiż
Qorti tar-rinviju
Helsingin hallinto-oikeus
Partijiet fil-kawża prinċipali
Rikorrent: Metsä Fibre Oy
fil-preżenza ta’: Energiavirasto
Dispożittiv
L-eżami tal-ewwel domanda preliminari ma żvela ebda element li jista’ jaffettwa l-validità tad-dispożizzjonijiet tal-Artikoli 40 u 70 tar-Regolament tal-Kummissjoni (UE) Nru 389/2013 tat-2 ta’ Mejju 2013 li jistabbilixxi Reġistru tal-Unjoni skont id-Direttiva 2003/87/KE tal-Parlament Ewropew u tal-Kunsill, id-Deċiżjonijiet Nri 280/2004/KE u 406/2009/KE tal-Parlament Ewropew u tal-Kunsill, u li jħassar ir-Regolamenti tal-Kummissjoni (UE) Nri 920/2010 u 1193/2011, dwar in-natura definittiva u irrevokabbli tat-tranżazzjonijiet u t-termini għall-annullament tagħhom.
____________
1 ĠU C 338, 25.9.2023.